  Майя Бывальцева Удмуртиысь вузкаронниосын сиён-юонъёслэсь тырмыт луэмзэс но дунъёссэс чакласа возё. Со сярысь шимучыръёсты алонъя но бервылзэ утялтонъя ӧрилэн кенешоназ улосвыл кивалтэтлэн тӧроезлэн воштӥсез – гурт возёсъя но сиён-юонъя министр Ольга Абрамова вераз. Котькуд нунал ми потаськомы, ӝажыосты учкиськомы, вузкарисьёсын вераськиськомы. Йӧл, нянь, бакча сиёнъёс мултэсэн вань. Валтӥсь мерлыко сиён-юонъёс вань. Котькуд нунал ӧжытсэ куинь пумо интыысь тодӥськомы – со ӧнерчиосын эскеронъёс, муниципал кылдытэтъёслэн сётэтъёссы но статистикалэн сётэтъёсыз. Кыӵе ке воштӥськонъёс луизы, монополиослы пумитъяськонъя ёзэсэз кыскомы, малы ке шуоно дунъёсты будэтонлы зэмос мугъёс ӧвӧл Ольга Абрамова, Удмуртиысь кивалтэтлэн тӧроезлэн воштӥсез – гурт возёсъя но сиён-юонъя министрЭлькунын сиён-юонъёсын запасъёс тырмыт. Со сяна, элькунысь предприятиос ужамысь уг дугдо. Туннэ Удмуртиын йӧл но йӧллэсь сиён-юонъёс асьмелы кулэезлэсь 150 процент поттӥсько, сӥль но сӥльлэсь сиёнъёс – 11 процент, курегпуз – 206 процент.   Тодэ вайытом, 18-тӥ южтолэзьысен Удмуртиын коронавирусъя вылӥ дасьлыкъя режим ялӥзы. Элькунын эм маскаосты поттонэз нуналаз 120 сюрсозь вуттӥзы.  Тегъёс: Мерлык Ижкар дунъёснотарифъёс Удмуртия коронавирус сиён-юонъёс ОльгаАбрамова  